CELEX: E2016J0001
Language: da
Date: 2016-12-15 00:00:00
Title: Domstolens dom af 15. december 2016 i sag E-1/16 — Synnøve Finden AS mod den norske regering ved Landbruks- og matdepartmentet (Produkt omfattet af EØS-aftalen — mejeriprodukter — statsstøtte — statsmidler — påvirkning af samhandelen og fordrejning af konkurrencen — etableringsfrihed)

27.4.2017   
            
            
               DA
            
            
               Den Europæiske Unions Tidende
            
            
               C 133/4
            
         DOMSTOLENS DOM
   af 15. december 2016
   i sag E-1/16
   Synnøve Finden AS mod den norske regering ved Landbruks- og matdepartmentet
   (Produkt omfattet af EØS-aftalen — mejeriprodukter — statsstøtte — statsmidler — påvirkning af samhandelen og fordrejning af konkurrencen — etableringsfrihed)
   (2017/C 133/04)
   I sag E-1/16, Synnøve Finden AS mod den norske regering ved Landbruks- og matdepartmentet, hvori Oslo tingrett har anmodet Domstolen om i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol at fortolke aftalen om Det Europæiske Økonomiske Samarbejdsområde, særlig artiklerne 31 og 61, har Domstolen, sammensat af præsidenten Carl Baudenbacher (refererende dommer) og dommerne Per Christiansen og Páll Hreinsson, afsagt dom den 15. december 2016. Domskonklusionen lyder således:
   
               1.
            
            
               EØS-aftalens artikel 61 skal fortolkes således, at en ordning, der er fastsat i national lovgivning, hvorefter en virksomhed tildeles 0,50 NOK pr. liter for en mængde, der er begrænset til 100 mio. liter med henblik på distribution af visse produkter, hvoraf nogle falder ind under EØS-aftalens anvendelsesområde, udgør en statsstøtteforanstaltning, forudsat at den forelæggende ret henset til sagens faktiske omstændigheder og de retningslinjer, som Domstolen har udstukket, finder, at der er tale om statsstøtte eller støtte, som ydes ved hjælp af statsmidler, at støtten kan påvirke samhandelen mellem EØS-staterne, at den giver støttemodtageren en selektiv fordel, og at den fordrejer eller truer med at fordreje konkurrencen. I givet fald vil ordningen være omfattet af underretningspligten i artikel 1, stk. 3, i del I i protokol 3 til aftalen mellem EFTA-staterne om en tilsynsmyndighed og en domstol.
            
         
               2.
            
            
               Såfremt en statsstøtteordning er uløseligt forbundet med visse produkter, der ikke alle ligger uden for EØS-aftalens anvendelsesområde, skal EFTA-Tilsynsmyndigheden underrettes om foranstaltningen som helhed.
            
         
               3.
            
            
               En national ret vil ikke have anledning til at vurdere en statslig støtteordning i lyset af etableringsfriheden i EØS-aftalens artikel 31, medmindre den kan undergives en retlig vurdering uafhængigt af statsstøtteforanstaltningen.